Kobe

Ang Kobe ( ; , ), kinikilala bilang , ay ang kabiserang lungsod ng Prepektura ng Hyōgo sa Hapon. Pampito ito sa mga pinakamalaking lungsod sa bansa, na may populasyon ng humigit-kumulang 1.5 milyon. Pumapangatlo naman ito sa mga pinakamalaking pantalang lungsod sa bansa, kasunod ng Tokyo at Yokohama. Matatagpuan ito sa rehiyon ng Kansai sa katimugang baybayin ng pulo ng Honshū, sa hilagang pampang ng Look ng Osaka.

Nagmumula sa  ang kauna-unahang mga nakasulat na tala patungkol sa rehiyon; inilalarawan nito ang pagkakatatag ni Emperatris Jingū ng Dambana ng Ikuta noong AD 201.Ikuta Shrine official website;  – "History of Ikuta Shrine" (Japanese)Kobe City Info;  – "History". Nakuha noong Pebrero 2, 2007. Hindi kailanman naging isang solong pampolitika na entidad sa loob ng malaking bahagi ng kasaysayan nito, kahit noong panahon ng Tokugawa. Tuwirang hinawak ng shogunatong Tokugawa ang pantalan nito. Hindi umiral ang Kobe sa kasalukuyang anyo nito hanggang sa pagkakatatag nito noong 1889. Hango ang pangalan nito sa .Nagasaki University;  – "Ikuta Shrine". Nakuha noong Pebrero 3, 2007.Entry for . Kōjien, ikalimang edisyon, 1998,  Naging isa sa mga itinalagang lungsod ang Kobe noong 1956.

Isa ang Kobe sa mga lungsod na binuksan para sa kalakan sa Kanluranin kasunod ng pagwawakas ng patakaran ng pagbubukod noong 1853 at napanatili nito ang makasaysayang katangian kalakip ng mayamang pamanang pang-arkitektura na buhat pa noong panahong Meiji. Bagama't nabawasan ang katanyagan ng pagiging pantalang lungsod bunsod ng dakilang lindol ng Hanshin noong 1995, nanatili ang Kobe bilang pang-apat na pinaka-abalang daungang pang-container.American Association of Port Authorities;  – "World Port Rankings 2006". Nakuha noong Abril 15, 2008. Kabilang sa mga kompanyang nakahimpil sa Kobe ang ASICS, Kawasaki Heavy Industries, at Kobe Steel, habang may mga himpilang Asyano o Hapones sa lungsod higit sa 100 mga pandaigdigang kompanya, kabilang ang Eli Lilly and Company, Procter & Gamble, Boehringer Ingelheim, at Nestlé."Number of foreign corporations with headquarters in Kobe passes 100." (Hapones) sa Nikkei Net, nakuha sa NIKKEI.net  noong Hulyo 3, 2007.Hyogo-Kobe Investment Guide  – "List of Foreign Enterprises and Examples". Nakuha noong Pebrero 8, 2007. Nagmumula ang baka ng Kobe sa lungsod, na katukayo nito. Tahanan din ang Kobe ng Unibersidad ng Kobe, at kinaroroonan ito ng Arima Onsen na isa sa pinakatanyag na mga resort ng mainit na bukal sa Hapon.

 Heograpiya 

Mahaba at makitid ang lungsod, na matatagpuan sa pagitan ng baybayin at ng mga bundok. Nasa silangan nito ang lungsod ng Ashiya, habang nasa kanluran naman ang lungsod ng Akashi. Kabilang sa iba pang mga karatig-lungsod ang Takarazuka at Nishinomiya sa silangan at Sanda at Miki sa hilaga.

Isang palatandaang-pook sa lugar ng pantalan ng lungsod ang kulay pula na Tore ng Pantalan. Di-kalayuan ang Kobe Harborland, isang kilalang pasyalan sa mga turista na may isang ruweda. Itinayo ang Pulo ng Puwerto at Pulo ng Rokkō, dalawang artipisyal na mga pulo, upang magkaroon ng puwang para sa pagpapalawak ng lungsod.

Matatagpuan naman sa gitna ng Kobe, malayo-layo sa baybayin, ang mga distrito ng Motomachi at Sannomiya, gayon din ang Baryo Tsino ng Kobe sa purok ng Nankin-machi; lahat ay pawang mga kilalang lugar ng tingian. Dumaraan sa lungsod ang maraming mga linya ng tren mula silangan pakanluran. Pangunahing pusod ng transportasyon ang Estasyon ng Sannomiya, habang nasa kanluran naman ang katukayong Estasyon ng Kobe at nasa silangan naman ang Estasyon ng Shin-Kobe ng Shinkansen.

Nakatanaw sa lungsod ang Bundok Rokkō na may taas na . Kilala ito sa mayamang pagbabago ng kulay ng kagubatan nito sa panahon ng taglagas.

 Mga ward 
May siyam na mga ward (ku) ang Kobe:

 Nishi-ku: Nasa pinakakanlurang bahagi ng Kobe at nakatanaw sa lungsod ng Akashi. Matatagpuan dito ang Unibersidad ng Kobe Gakuin. May pinakamalaking populasyon ang ward na ito, na may 247,000 katao.City of Kobe , "Population by Ward" (Hapones). Nakuha noong Hulyo 25, 2007.
 Kita-ku: Ang Kita-ku ay ang pinakamalaking ward batay sa lawak at dito matatagpuan ang Bulubundukin ng Rokkō, kasama ang Bundok Rokkō at Bundok Maya. Kilala ang lugar sa bako-bakong lupa at mga daanan para sa paglalakad (hiking trails). Nasa ward na ito ang liwaliwang bakasyunan ng onsen na Arima.
 Tarumi-ku: Pangunahing isang pantirahan na lugar ang Tarumi-ku. Nag-uugnay ang Tulay ng Akashi Kaikyō mula Maiko sa Tarumi-ku papuntang Pulo ng Awaji sa timog. Bagong teritoryo ng Kobe ang Tarumi-ku, na naging bahagi ng lungsod noong 1946.
 Suma-ku: Ang Suma-ku ay kinaroroonan ng dalampasigan ng Suma na dinarayo ng mga turista tuwing mga buwan ng tag-init.
 Nagata-ku: Kinaroroonan ng Dambana ng Nagata, isa sa tatlong "Dakilang mga Dambana" ng Kobe, ang Nagata-ku.
 Hyōgo-ku: Minsang tinawag noong Daungan ng Ōwada o Pantalan ng Hyōgo, ang ward na ito ay ang makasaysayang sentro ng lungsod. Nasa Hyogo-ku ang distrito ng Shinkaichi, dating sentrong pangkalakalan ng Kobe ngunit napinsala noong Ikalawang Digmaang Pandaigdig kaya nawala ang dating katanyagan ng ward.
 Chūō-ku: Ang  ay literal na nangngangahulugang "gitna", kaya ang Chūō-ku ay ang sentrong pangkalakalan at libangan ng Kobe. Mga pangunahing pook libangan ang mga distrito ng Sannomiya, Motomachi, at Kobe Harborland. Nasa Chūō-ku ang gusaling panlungsod at ang mga tanggapan ng pamahalaan ng Prepektura ng Hyōgo. Nasa katimugang bahagi ng ward ang Pulo ng Puwerto at ang Paliparan ng Kobe.
 Nada-ku: Kinaroroonan ito ng Oji Zoo at Unibersidad ng Kobe. Kilala ang Nada-ku sa kanilang sake. Bumubuo ito ng 45% ng paggawa ng sake sa Hapon, katuwang ang Fushimi-ku sa Kyoto.Kansai Window , "Japan's number one sake production". Nakuha noong Pebrero 6, 2007.
 Higashinada-ku: Nasa pinakasilangang bahagi ng Kobe at hinahangganan nito ang lungsod ng Ashiya. Nasa katimugang bahagi ng ward na ito ang artipisyal na pulo ng Rokkō.

 Mga ward ng Kobe PangalanMapa ng KobeRōmajiKanjiPopulasyonLawak ayon sa kilometro kuwadradoKapal ng pop. sa bawat km. kuw. 1Nishi-ku西区240,386138.011,742alt=|border|center|499x499px|Mapa ng mga ward ng Kobe 2Kita-ku北区212,211240.29883 3Tarumi-ku垂水区216,33728.117,696 4Suma-ku須磨区158,19628.935,468 5Nagata-ku長田区95,15511.368,3766Hyōgo-ku兵庫区107,30714.687,3107Chūō-ku中央区142,23228.974,9108Nada-ku灘区136,86532.664,1919Higashinada-ku東灘区214,25534.026,298

 Klima 

Demograpiya
+Mga banyaga sa Kobe Kabansaan  Populasyon (2018)  17,175  13,205   5,955  1,309 Iba pang kabansaan 8,974

Magmula noong Setyembre 2007, may tinatayang populasyon na 1,530,295 katao ang Kobe sa 658,876 mga kabahayan. Pagtaas ito ng 1,347 katao o humigit-kumulang 0.1% mula sa nakaraang taon. Ang kapal ng populasyon ay humigit-kumulang 2,768 katao sa bawat kilometro kuwadrado, habang may humigit-kumulang 90.2 kalalakihan sa bawat 100 kababaihan.Lungsod ng Kobe  – "Estimated Population of Kobe". Nakuha noong Oktubre 2, 2007. Humigit-kumulang labintatlong bahagdan ng populasyon ay nasa pagitan ng 0 at 14 na taong gulang, animnapu't pitong bahagdan ay sa pagitan ng 15 at 64 na taong gulang, at dalawampung bahagdan ay higit sa 65 taong gulang.Lungsod ng Kobe  – "Statistical Summary of Kobe". Nakuha noong Hulyo 25, 2007.

Humigit-kumulang 44,000 mga banyagang nakatala ay naninirahan sa Kobe. Ang apat na pinakakaraniwang mga kabansaan ay mga Koreano (22,237), Tsino (12,516), Vietnamese (1,301), at Amerikano (1,280).

Mga ugnayang pandaigdig

Mga kinakapatid na lungsod

Narito ang kinakapatid na mga lungsod ng Kobe:

 Seattle, WA, Estados Unidos (1957)
 Marseille, Provence-Alpes-Côte d'Azur, Pransiya (1961)
 Genoa, Liguria, Italya (1963)
 Rio de Janeiro, Brasil (1969)
 Tianjin, Tsina (1973)
 Riga, Latbiya (1974)
 Brisbane, Queensland, Australya (1985)
 Barcelona, Catalonia, Espanya (1993)
 Incheon, Timog Korea (2010)
 Aberdeen, Reyno Unido (2022)

Mga kinakaibigan at nagtutulungang lungsod
Nakikipagtulungan din ang Kobe sa:

 Philadelphia, PA, Estados Unidos (1986)
 Faisalabad, Punjab, Pakistan (2000)
 Daegu, Timog Korea (2010)
 Kigali, Rwanda (2016)

Tinapos noong 2019 ang memorandum ng pag-unawa sa maaaring pagtatatag ng kinakapatid na ugnayan ng Kobe sa lungsod ng Ahmedabad, Gujarat, India.

Mga kinakapatid na pantalan
Narito ang mga kinakapatid na pantalan ng Pantalan ng Kobe:

 Pantalan ng Rotterdam, Olanda (1967)
 Pantalan ng Seattle, Estados Unidos (1967)
 Pantalan ng Tianjin, Tsina

 Mga sanggunian 

 Mga panlabas na link 


 Opisyal na websayt ng Lungsod ng Kobe 
 Opisyal na websayt ng Lungsod ng Kobe 
 New York Public Library Digital Gallery – mga retrato ng Kobe noong ika-19 na dantaon





Kategorya:Mga lungsod sa Prepektura ng Hyogo